  Анжелика Тихонова корреспондент 19-тӥ шуркынмонлы Удмуртиын коронавирусэн 377 выль черламъёсты шараязы. Висьыны усемъёс пӧлын 31 пиналъёс но 65 арессэс ортчем 96 арлыдоос. Со сярысь элькунысь оперативной штаблэн пресс-службаез ивортӥз. Диагноззы Ижкарын 187 улӥсьёслэн зэмаз, Воткаын – 47, Можга ёросын – 27, Эгра ёросын – 22, Каракулино ёросын – 17, Можгаын – 12, Глазкарын – 10, Балезино ёросын – укмыс, Вотка, Красногорск ёросъёсын – быдэн тямыс, Яр, Вавож ёросъёсын – быдэн сизьым, Дэри ёросын – вить, Дэбес ёросын – ньыль, Кизнер, Алнаш ёросъёсын – быдэн кык, Якшур-Бӧдья, Пичи Пурга, Глаз ёросъёсын – быдэн одӥг. 340 адями йӧназ. 13 мурт улонысь кошкиз. Кышномуртъёслы 57, кыкезлы 63, 64, кыкезлы 80, 84, 89 арес вал, воргоронъёслы – 39, 58, 68, 72, 86 арес 19-тӥ шуркынмонлы Удмуртиын коронавирусэн черлан 71 сюрс 488 учыръёс лабораториосын зэматэмын. 60 сюрс 261 адями йӧназ, 3 сюрс 122 мурт улонысь кошкиз. Та дыре 319 висисьёслэн тазалыксы секыт лыдъяське. Берло нунал ӵоже коронавируслы 5 сюрс 822 эскеронъёс ортчытӥзы. Коронавируслэсь прививка 607 сюрс 416 адями пуктӥз, со пӧлысь 392 сюрс 31 мурт кык компонентэн. «Спутник Лайт» вакцинаез 106 сюрс 583 адямилы пуктӥзы. Тегъёс: Тазалык Ижкар Удмуртия коронавирус  